**Geraldine McCaughrean** (født 6. juni 1951 i London) er en britisk barnebokforfatter, kjent for den offisielle oppfølgeren til *Peter Pan* – *Peter Pan in Scarlet* (2006), for *The Kite Rider* (2001) og for *A Pack of Lies* (1988). Hun mottok Carnegie Medal in Literature for *A Pack of Lies* i 1988.

> I write for much the same reasons as I did when I was a child of eight, forever scribbling stories in an exercise book for no-one's benefit but my own: I like to go somewhere else and become someone else. Most of my central characters lack confidence but overcome their timidity or low self-esteem to win through in the end, so I suppose there is a kind of wish-fulfilment at work.
> 
> 
> Geraldine McCaughrean
> 
> 

Hun er født og oppvokst i Enfield, Nord-London. Hun tok lærerutdannelse, og arbeidet i forlag i ti år før hun ble forfatter på fulltid i 1988. Hun ble fellow of Royal Society of Literature i 2010.

Bøker
-----

Siden debuten med *Adventure in New York* (1979) har hun skrevet over 150 bøker. Forfatterskapet omfatter skoleteaterstykker, fem historiske romaner for voksne, barneromaner og gjenfortellinger av klassiske myter og eventyr.

*A Pack of Lies* (1988) er en samling historiske noveller, satt inn i ramme av en antikvitetshandel, hvor innehaveren forteller om sine varer. Boka vant både Guardian Children's Fiction Prize og Carnegiemedaljen. *A Little Lower than the Angels* (1987), *Gold Dust* (1993) and *Not the End of the World* (2004) har alle vunnet Whitbread Children’s Book Award. *The Kite Rider* (2001) – som foregår i Kina under Song-dynastiet (960–1279), ble i 2013 kåret til en av de 100 beste britiske barnebøkene fra de siste 100 årene.

I 2005 ble hun valgt ut, blant 200 kandidater, til å skrive den *offisielle oppfølgeren* til J.M. Barries *Peter Pan*. Boka utkom året etter, og er oversatt til 37 språk. 

På norsk finnes *Eventyr fra balletten* (1995), *Skjønnheten og udyret* (1999),  *Isai-treet* (2005), *Peter Pan i rødt* (2006) og *Julens fortelling* (2008).

Referanser
----------

1. ↑   NooSFere, oppført som Geraldine McCAUGHREAN, NooSFere author ID -39789, besøkt 9. oktober 2017[Hentet fra Wikidata]
2. 1 2   web.archive.org[Hentet fra Wikidata]
3. ↑   Internet Speculative Fiction Database, ISFDB forfatter-ID 8291, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6zx6ppb, besøkt 9. oktober 2017[Hentet fra Wikidata]
5. ↑  .
6. ↑  .
7. ↑   www.bbc.co.uk[Hentet fra Wikidata]
8. ↑   news.bbc.co.uk[Hentet fra Wikidata]
9. ↑   news.bbc.co.uk[Hentet fra Wikidata]
10. ↑  ; *Autorités BnF*; besøksdato: 10. oktober 2015; BNF-ID: 12181377x.
11. ↑   carnegiegreenaway.org.uk[Hentet fra Wikidata]
12. ↑   carnegiegreenaway.org.uk[Hentet fra Wikidata]
13. ↑  «Offisielt nettsted».
14. 1 2  Forfatterportrett Arkivert 15. desember 2013 hos Wayback Machine. hos britishcouncil.org
15. ↑  carnegiegreenaway.org.uk *A Pack of Lies* Arkivert 8. juni 2009 hos Wayback Machine.
16. ↑  The Kite Rider hos booktrust.org.uk
17. ↑  The Ultimate list hos booktrust.org.uk
18. ↑  Peter Pan in Scarlet Arkivert 20. oktober 2013 hos Wayback Machine. hos Great Ormond Street Hospital
19. ↑  (no) Bøker av henne i BIBSYS

Eksterne lenker
---------------

* (en) Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU **·** BNE **·** CiNii **·** MusicBrainz
 |